Saliut
Saliut (rus. Салют) kosminės stoties programa, buvo pirmoji tokia programa Sovietų Sąjungoje, kurią sudarė 9 vieno modulio stočių paleidimas per vienuolikos metų laikotarpį nuo 1971 iki 1982 m. Projekto tikslai buvo ilgalaikiai tyrimai, kurie apėmė: gyvenimo kosmose klausimus, astronominius, biologinius eksperimentus. Programa suteikė galimybę stotims išsiplėsti ir tapti ilgalaikėmis tyrimų laboratorijomis kosmose. Patirtis, įgyta šioje programoje nutiesė kelią tokių multimodalinių stočių, kaip Mir ir Tarptautinės Kosminės Stoties atsiradimui ir paleidimui į kosmosą. Programą sudarė šešios mokslinių tyrimų stotys (DOS tipas) ir trys karinės programos stotys (OPS tipas), paleistos kaip ypatingai slaptos „Almaz“ programos dalis.